'n Plaasaanval het op 29 April omstreeks 20:00 in die Tierpoort-omgewing in Bloemfontein, Vrystaat, plaasgevind.
Drie bejaarde vrouens, 79, 74 en 71 jaar oud, wat alleen op 'n plaas woon, is oorval deur drie aanvallers. Die aanvallers het die drie bejaardes begin aanrand met knopkieries en met messe wat hulle in die huis gekry het begin steek.
Die aanvallers het die bejaardes beroof van 6 selfone, kontant en 'n Ford Ranger bakkie en daarna gevlug. Hulp is ontbied en twee van die bejaarde vrouens is in die hospitaal opgeneem weens die erns van hul beserings.